|  |  |  |
| --- | --- | --- |
| cali |  |  |
| ΤΙΤΛΟΣ: «Περιβαλλοντικά project βιώσιμης ανάπτυξης EnvStories»ΦΟΡΕΑΣ: Ομάδα EnvStories, Εθνικό και Καποδιστριακό Πανεπιστήμιο Αθηνών |  | **Θεματική:** Φροντίζω το περιβάλλον**Υποενότητα:** **1. Οικολογία -Παγκόσμια και Τοπική Φυσική Κληρονομιά****2. Φυσικές καταστροφές, Πολιτική Προστασία****Απευθύνεται σε:** Εκπαιδευτικούς Α’ βάθμιας |
|  |  |  |
| **Επικοινωνία:** Νίκη ΕυελπίδουΚιν: 6932834895e-mail: evelpidou@geol.uoa.gr **Ιστοσελίδα:** <http://evelpidou.geol.uoa.gr/> **Περιγραφή του Υλικού:**Το υποβληθέν υλικό αποτελεί τμήμα του προγράμματος Erasmus+ 2018 με τίτλο «Περιβαλλοντικές ιστορίες για τη βιώσιμη ανάπτυξη – EnvStories». Πρόκειται για έναν πρακτικό οδηγό υλοποίησης προγραμμάτων Π.Ε/Ε.Α.Α για τους εκπαιδευτικούς πρωτοβάθμιας εκπαίδευσης.Ο οδηγός περιλαμβάνει Θεωρητικό και πρακτικό μέρος. Στο θεωρητικό μέρος γίνεται αναφορά στην Π.Ε/Ε.Α. και παρουσιάζεται η παιδαγωγική προσέγγιση (για την οποία προτάθηκε η αξιοποίηση της θεωρίας των πολλαπλών τύπων νοημοσύνης του Η. Gardner, με σκοπό την ανάδειξη της διαφορετικότητας των μαθητών καθώς και όλο το επιστημονικό υλικό, το οποίο είναι απαραίτητο για την πλήρη κατανόηση πέντε περιβαλλοντικών θεματικών. Οι θεματικές του υλικού είναι οι εξής: Φυσικό περιβάλλον, γεωφυσικοί κίνδυνοι, υγεία και περιβάλλον, φυσικοί πόροι και διαχείριση απορριμμάτων και ανακύκλωση. Στο πρακτικό μέρος, περιλαμβάνονται πέντε ολοκληρωμένα project (ένα ανά θεματική), με τα αντίστοιχα φύλλα εργασίας για μαθητές και εκπαιδευτικούς. Η δημιουργία των project βασίστηκε στους 17 στόχους βιώσιμης ανάπτυξης, καθώς και στους στόχους των αναλυτικών προγραμμάτων σπουδών των συμμετεχόντων χωρών του προγράμματος (συμπεριλαμβανομένης και της Ελλάδας).**Μορφή Υλικού** **Εκτυπώσιμο:** Το υποβαλλόμενο υλικό αντιστοιχεί σε έναν πρακτικό οδηγό υλοποίησης προγραμμάτων Π.Ε/ Ε.Α.Α για τον εκπαιδευτικό. Περιλαμβάνει επιμορφωτικό– υποστηρικτικό υλικό τόσο για τις πέντε υπό μελέτη περιβαλλοντικές θεματικές, όσο και για τη διδακτική προσέγγιση που προτείνεται να ακολουθηθεί (μέθοδοι -διδακτικές τεχνικές). **Ψηφιακό:** Στο υλικό περιλαμβάνεται επιστημονικό - ενημερωτικό υλικό για κάθε μια από τις θεματικές, μαζί με προτεινόμενα projects και σχέδια μαθήματος (τα οποία υποστηρίζονται και με οπτικό υλικό σε μορφή παρουσίασης - power point) και τα οποία μπορεί να αξιοποιήσει ο εκπαιδευτικός κατά τη διδασκαλία του.**Στόχοι**Οι εκπαιδευτικοί:Na αποκτήσουν τα κατάλληλα εφόδια που θα τους κάνουν να νιώσουν σιγουριά κατά την υλοποίηση προγραμμάτων Π.Ε/Ε.Α.Α.Να γίνουν γνώστες των σημαντικότερων περιβαλλοντικών ζητημάτων.Να αξιοποιήσουν βιωματικές προσεγγίσεις κατά τη διδασκαλία περιβαλλοντικών θεμάτων/ θεμάτων αειφόρου ανάπτυξης.Να αποδεχθούν τη διαφορετικότητα των μαθητών τους. Να είναι σε θέση να αξιοποιήσουν τη διαφορετικότητα των μαθητών προς όφελος της εκπαιδευτικής διαδικασίας.Να προβληματιστούν και οι ίδιοι σε θέματα αειφόρου ανάπτυξης. Να καλλιεργήσουν τη φαντασία και τη δημιουργικότητά τους, παρέα με τους μαθητές τους.Για τους μαθητές:Tο υποβαλλόμενο εκπαιδευτικό υλικό στοχεύει στην απόκτηση ποικίλων γνώσεων και στην καλλιέργεια βασικών δεξιοτήτων. Καλύπτει ποικίλους γνωστικούς αλλά και ψυχοκινητικούς στόχους (του αναλυτικού προγράμματος) σε θέματα αειφόρου ανάπτυξης. Oι μαθητές καλούνται να διακρίνουν, να περιγράψουν, να αναλύσουν σε βάθος φαινόμενα γεωφυσικών κινδύνων, όπως η παράκτια διάβρωση, οι σεισμοί, οι πλημμύρες κ.ο.κ. Nα διερωτηθούν τους λόγους για τους οποίους συμβαίνουν τα φαινόμενα αυτά. Εξασκούνται στην παρατήρηση των φαινομένων και αποκτούν δεξιότητες επιστημονικού εγγραμματισμού. Αναπτύσσεται η φαντασία τους και καλλιεργείται η κριτική ικανότητά τους.**Αξιολόγηση**Ερωτηματολόγιο (για τους εκπαιδευτικούς).  |

#  **Περιλαμβάνει/ Υποστηρικτικό υλικό:**

Τον οδηγό «Περιβαλλοντικά project βιώσιμης ανάπτυξης EnvStories» και τα παραρτήματά του:

1. Φύλλα εργασίας ανά περιβαλλοντική θεματική
2. Παρουσίαση (ppt) σε μορφή pdf για τα Mini project ανά περιβαλλοντική θεματική.
3. Αρχεία πιστοποιήσεων εκπαιδευτικού υλικού.